Referat fra bestyrelsesmøde, afholdt mandag den 15. januar 2024, kl. 18:00.

Til stede: Orla, Jan, Sanne, Ole, Anni, Benjamin, Michael og Jakob

Ejendomskontoret: Bernt Rose

Referent: Stine Colberg

1. Valg af ordstyrer

Anni blev valgt som ordstyrer.

1. Nyt fra driften

Fyrværkeri:

Bernt oplyste omkring fyrværkeri, da der har haft været flere uheldige episoder. En af episoderne har politiet bedt om videoovervågning.

Bestyrelsen blev enige om, at der skal uddeles et skriv omkring fyrværkeri til alle beboerne fra ejendomskontoret, i december måned.

Bestyrelsen ønsker et samarbejde med SSP og Ung i Hørsholm omkring fyrværkeri og unge mennesker. Benjamin undersøger muligheden for dette.

Benjamin orienterede om, at SSP laver opsøgende arbejde I Ådalsparken i tidsrummet mellem kl. 18:00-21:00.

Bestyrelsen vil se på, om ordensreglementet evt. skal ændres omkring fyrværkeri.

Udvendig elevator:

Bernt oplyste at den udvendige elevator, har haft forskellige episoder med nedbrud, grundet vejret.

Ejendomskontoret er i dialog med Dansk Elevator Service omkring tiltag, som skal forebygge lignende nedbrud. Der er flere beboer som er meget afhængig af den udvendige elevator.

Michael undersøger muligheden for hjælp fra Nordsjællands Brandvæsen og deres trappe maskine. Som en nødplan.

Overfald:

Bernt informerede, at der har været et slagsmål mellem 2 beboer. Såfremt, at de bliver dømt, vil der blive taget stilling til eventuelle juridiske tiltag.

Hjemmeside:

Bernt orienterede, at der er fundet hjælp til vores IT- systemer og ejendomskontoret arbejder på en ny hjemmeside. Bestyrelsen kommer med input til hjemmesiden.

1. Behandling af beboerhenvendelser

Der blev talt om hvordan ejendomskontorets skal håndtere beboerhenvendelser vedrørende nogle specielle episoder. Der blev aftalt, at Bernt svarer på beboerhenvendelsen og mailen bliver sendt videre til bestyrelsen, så bestyrelsen er orienteret om hvad der sker i Ådalsparken.

1. P-Pladser

Bestyrelsen blev enige om, at de skulle stemmes omkring skiltene til ladepladserne. Om de alle skulle være ens og om det kun er el-biler der må holde på lade pladserne.

Det blev vedtaget, at alle skilte skal være ens og at der kun må parkeres med el-biler og under opladning ved lade standerne.

Orla Wadt stemte i mod, da han mener at blok 3’s problemer med P-pladser gør, at der ikke skal være speciel restriktion i dagtiden

Ladepladserne ved Højmose Vænge, forventes klar når der er mulighed for ny asfaltbelægning, når der ikke er frostvejr.

1. Udlejning af tidligere tandlæge lejlighed

Der er kommet en henvendelse fra et firma, som ønsker at leje, erhvervslejemålet. Bestyrelsen blev enige om, at få lejet erhvervslejemålet ud hurtigst muligt.

Vedrørende udlejning af lokaler i centeret, ønsker bestyrelsen en mere proaktiv udlejning. Der undersøges muligheder for annonceringer andre steder.

1. Beboerhus ønsker:

Annie fortalte, at der er god aktivitet i beboerhuset og mange arrangementer i beboerhuset og der er stor tilslutning til de forskellige arrangementer.

Der er installeret handicap ramper i beboerhuset, så det er nemmere for folk med gangbesvær. at benytte sig af beboerhuset.

Beboerhuset ønsker mere lys ved indgangspartierne. Bernt ser på dette.

1. Næste møde

Næste bestyrelsesmøde den 6. marts 2024 kl. 18.00.

1. Eventuelt

Punkt til næste bestyrelsesmøde, skal bestyrelsen tale om intern tv, om det eventuel skal lukkes ned eller bibeholdes.